An t-am seo anuraidh rinne an Cumann Forbartha áisitheoireacht ar chruinniú idir ionadaithe ón Roinn, ón Údarás agus ó Choláiste Lurgan le réiteach gearrthéarmach a fháil ar na fadhbanna a bhain leis an bhfoirgneamh agus chuir Údaras na Gaeltachta suim airgid ar fáil le obair riachtanach cothabhála a dhéanamh ar an gcoláiste. Socraíodh an uair sin go mba cheart féachaint chuige le plean fadtéarmach a chur le chéile don fhoirgneamh, sa gcaoi is go mbeadh sé ar fáil, ní amháin do na coláistí Gaeilge ar feadh an tsamhraidh, ach ar fáil chomh maith an chuid eile den bhliain le usáid ag an bpobal.